पश्चिम बंगाल: 50 साल से मस्जिद की देखरेख कर रहा है हिंदू परिवार, 1964 में आए थे बांग्लादेश से
मस्जिद की देखरेख करने वाले पार्थ सारथी बोस ने कहा, 'हमारा परिवार बहुत लंबे समय से इसकी देखरेख कर रहा है और भविष्य में भी हम लोग इसकी देखरेख करते रहेंगे। हमारा मानना है कि हिंदू और मुस्लिम में कोई अंतर नहीं है।'
पश्चिम बंगाल के नॉर्थ 24 परगना में हिंदू मुस्लिम एकता की मिसाल देखने को मिल रही है। यहां एक हिंदू परिवार पिछले 50 सालों से एक मस्जिद की देखरेख कर रहा है। न्यूज़ एजेंसी 'ANI' को मस्जिद के केयरटेकरने बताया, '1964 में, हम लोग बांग्लादेश से यहां पर आए थे। हमें बांग्लादेश में अपनी जमीन के बदले ये जगह मिली थी। हमारे परिवार ने इस मस्जिद को नहीं हटाने का फैसला किया था।'मस्जिद की देखरेख करने वाले पार्थ सारथी बोस ने कहा, 'हमारा परिवार बहुत लंबे समय से इसकी देखरेख कर रहा है और भविष्य में भी हम लोग इसकी देखरेख करते रहेंगे। हमारा मानना है कि हिंदू और मुस्लिम में कोई अंतर नहीं है। ऐसे कुछ नेता अपनी राजनीति के लिए जरूर करने का प्रयास करते है, लेकिन वह लोग कभी भी हिंदू-मुस्लिम को विभाजित करने में कामयाब नहीं हो पाएंगे।'ये खबर ऐसे समय में आ रही है जब पूरे देश में हिजाब को लेकर घमासान मचा हुआ है। इस मुद्दे को लेकर पूरे देश में दो गुट आमने सामने नज़र आ रहे हैं। ये पूरा विवाद कर्नाटक से शुरू हुआ था क्योंकि यहां मुस्लिम छात्राएं हिजाब पहनकर स्कूल कॉलेज में एंट्री चाहते थे। इसके विरोध में कुछ अन्य छात्र भगवा कपड़ा पहनकर आ गए थे और इसका वीडियो भी वायरल हो गया था। इस मामले पर कर्नाटक हाईकोर्ट में भी सुनवाई हुई। कोर्ट के आदेश के बाद कर्नाटक में स्कूल और कॉलेज खोल दिए गए थे।